b'\n_START_ARTICLE_\nVi\xc5\xa1ji \xc5\xa1tabni vodnik (Slovenska vojska)\n_START_PARAGRAPH_\nVi\xc5\xa1ji \xc5\xa1tabni vodnik je prvi vi\xc5\xa1ji pod\xc4\x8dastni\xc5\xa1ki \xc4\x8din v uporabi v Slovenski vojski (SV). Vi\xc5\xa1ji \xc5\xa1tabni vodnik je tako nadrejen \xc5\xa1tabnemu vodniku in podrejen prapor\xc5\xa1\xc4\x8daku._NEWLINE_V skladu z Natovim standardom STANAG 2116  spada \xc4\x8din v razred OR-8. _NEWLINE_Vi\xc5\xa1ji \xc5\xa1tabni vodnik opravlja prve - osnovne dol\xc5\xbenosti vi\xc5\xa1jih pod\xc4\x8dastnikov. Poveljuje enoti ali opravlja zahtevnej\xc5\xa1a dela in naloge v vseh treh kariernih stebrih. Izvaja naloge v \xc5\xa1tabnem procesu med usposabljanjem, urjenjem in rednim delom. Na\xc4\x8drtuje, organizira, nadzira, vodi in izvaja usposabljanje in urjenje ter vsakodnevne priprave podrejenih. Samostojno izdeluje in vodi evidence, preglednice, analize, ter poro\xc4\x8dila na svojem strokovnem podro\xc4\x8dju oziroma pripravlja navodila, ter nudi pomo\xc4\x8d podrejenim. Sodeluje pri na\xc4\x8drtovanju usposabljanja, urjenja, rednega dela, oskrbe in vzdr\xc5\xbeevanja. Zagotavlja izvajanje predpisov, navodil in ukazov v enoti._NEWLINE_Tipi\xc4\x8dne dol\xc5\xbenosti v SV so poveljnik, enotovni P\xc4\x8c samsotojenga voda, vodja OE, vi\xc5\xa1ji in\xc5\xa1truktor, vi\xc5\xa1ji \xc5\xa1tabni P\xc4\x8c na bataljonski/polkovni ravni ter vi\xc5\xa1ji P\xc4\x8c specialist.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz ene velike, peterokotne plo\xc5\xa1\xc4\x8dice, na kateri se nahaja lipov list, nanjo pa so pritrjene tri plo\xc5\xa1\xc4\x8dice v obliki \xc4\x8drke V.\n_START_SECTION_\nZakonodaja\n_START_PARAGRAPH_\nVi\xc5\xa1je \xc5\xa1tabne vodnike imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din vi\xc5\xa1jega \xc5\xa1tabnega vodnika, \xc2\xbb\xc4\x8de je s \xc4\x8dinom \xc5\xa1tabnega vodnika razporejen na dol\xc5\xbenost, za katero se zahteva \xc4\x8din vi\xc5\xa1jega \xc5\xa1tabnega vodnika ter je to dol\xc5\xbenost opravljal najmanj eno leto s slu\xc5\xbebeno oceno \xc2\xbbodli\xc4\x8den\xc2\xab\xc2\xa0oziroma najmanj tri leta s slu\xc5\xbebeno oceno \xc2\xbbdober\xc2\xab\xc2\xab._NEWLINE_Predhodno mora voja\xc5\xa1ka oseba pridobiti vi\xc5\xa1jo stopnjo strokovne izobrazbe in uspe\xc5\xa1no opraviti \xc5\xa1olanje na DVSIU - Nadaljevaljnem te\xc4\x8daju za pod\xc4\x8dastnike II. stopnje oziroma Vi\xc5\xa1jem te\xc4\x8daju za pod\xc4\x8dastnike ali uspe\xc5\xa1no zaklju\xc4\x8dijo izobra\xc5\xbeevanje po programu Vi\xc5\xa1je strokovne \xc5\xa1ole z voja\xc5\xa1kim modulom.'